**Verslo idėjų konkurso „Pagauk verslo idėją“**

**NUOSTATAI**

1. **BENDROSIOS NUOSTATOS**

1. Panevėžio kolegijos verslo idėjų konkurso „Pagauk verslo idėją“ (toliau – konkurso) nuostatai reglamentuoja konkurso tikslus ir organizavimą.

2. Konkursą organizuoja Panevėžio kolegija ir Panevėžio prekybos, pramonės ir amatų rūmai.

1. **TIKSLAS IR UŽDAVINIAI**

3. Konkurso tikslas - skatinti akademinę bendruomenę kurti ir realizuoti verslo idėjas.

4. Konkurso uždaviniai:

4.1. Ugdyti akademinės bendruomenės verslumą, pritaikant praktiškai kolegijoje įgytas žinias apie verslo kūrimą ir valdymą.

4.2. Lavinti studentų ir dėstytojų kūrybiškumą ir bendradarbiavimo įgūdžius.

4.3. Teikti akademinei bendruomenei metodinę ir ekspertinę pagalbą aprašant verslo idėjas pagal pateiktus kriterijus.

1. **DALYVIAI**

5. Konkurse gali dalyvauti visi Panevėžio kolegijos studentai ir dėstytojai.

6. Konkurso dalyviai varžosi dviejose lygose: „Studentų lygoje“ ir „Dėstytojų lygoje“.

7. Komandos sudėtis: komandą gali sudaryti nuo 2 iki 4 studentų ar dėstytojų.

8. Komandų darbui vadovauja mentoriai. Komandų mentorius paskiria fakultetų dekanai.

9. Visos komandos turi užsiregistruoti užpildydamos registracijos formą internete šiuo adresu:

<https://docs.google.com/forms/d/e/1FAIpQLSckAFbo5dBb_1Ka8rpZ9tXGG0KOIMk0J4341Xy_DEVTgm_oMg/viewform?usp=sf_link>

10. Komandų registracija vyksta iki kovo 14 d. 24:00 val.

1. **KONKURSO ORGANIZAVIMO TVARKA**

11. Konkurso užduotis – komanda turi sugalvoti verslo idėją bei ją aprašyti pagal pateiktus kriterijus.

12. Konkursas sudarytas iš dviejų etapų:

12.1. Pirmasis etapas – verslo idėjos aprašymas ir pateikimas raštu.

12.2. Antrasis etapas – verslo idėjos pristatymas komisijai.

13. Pirmajame etape dalyvauja visos užsiregistravusios komandos. Verslo idėjos aprašymas turi būti pateiktas iki kovo 21 d. 24:00 val. elektroniniu paštu verslumas@panko.lt.

14. Iš visų pateiktų verslo idėjų bus atrinktos idėjos, kurios pateks į antrą konkurso etapą.

15. Antrajame konkurso etape atrinktos komandos turės pristatyti savo verslo idėją komisijai baigiamojo renginio metu, kuri išrinks 3 geriausias komandas. Baigiamasis renginys vyks 2018 m. kovo 29 d. Panevėžio kolegijos Amfiteatrinėje auditorijoje (426 aud.), Laisvės a. 23.

1. **UŽDUOČIŲ ATLIKIMAS IR VERTINIMAS**

16. Atlikdamos užduotis komandos gali remtis įvairiais šaltiniais, taip pat kreiptis į Panevėžio kolegijos dėstytojus – verslo idėjų konkurso konsultantus:

16.1. Česlovas Bartkus ([ceslovas.bartkus@panko.lt](mailto:ceslovas.bartkus@panko.lt)) – konsultuoja apskaitos klausimais.

* 1. Ermina Čižienė ([ermina.ciziene@panko.lt](mailto:ermina.ciziene@panko.lt)) – konsultuoja verslo formos pasirinkimo ir kitais teisiniais klausimais.

16.3. Dr. Rasa Glinskienė ([rasa.glinskiene@panko.lt](mailto:rasa.glinskiene@panko.lt)) – konsultuoja rinkodaros klausimais.

16.4. Ana Samuilova ([ana.samuilova@panko.lt](mailto:ana.samuilova@panko.lt)) – konsultuoja mokesčių ir finansų klausimais.

17. Konkurso užduočių atlikimą vertina ekspertų komisija: Panevėžio kolegijos dėstytojai, Panevėžio prekybos, pramonės ir amatų rūmų, VšĮ „Versli Lietuva“ ekspertai, verslo atstovai.

18. Pateiktos verslo idėjos bus vertinamos pagal vertinimo kriterijus (žr. 1 lentelė). Kiekviena verslo idėja pagal išskirtus kriterijus bus įvertinta balais.

|  |  |  |
| --- | --- | --- |
| **VERTINIMO KRITERIJAI** | **APRAŠYMAS** | **BALAI** |
| **Idėjos inovatyvumas** | Pateikta idėja turi būti inovatyvi, išsiskirti iš jau esamų verslų. Aprašyme turi atsispindėti pagrindimas, kuo ji yra inovatyvi. | 15 balų |
| **Idėjos realistiškumas** | Verslo idėja turi būti realiai pritaikoma ir įgyvendinama. Aprašyme turi būti pagrįsta, kaip ji būtų įgyvendinama, kokios technologijos, resursai būtų naudojami. | 10 balų |
| **Verslo formos pasirinkimo pagrįstumas** | Pateikdama verslo idėją, komanda turi įvertinti, kokia verslo forma yra tinkama pasirinktai verslo idėjai įgyvendinti. | 5 balai |
| **Leidimai ir reikalavimai pasirinktai verslo idėjai** | Pateikiant verslo idėjos aprašymą, komanda turi įvertinti, kokių leidimų reikės šios idėjos įgyvendinimui. | 10 balų |
| **Finansinių resursų įvertinimas** | Idėjos finansinės dalies aprašymas, kokių investicijų reikės verslo pradžiai bei kokios planuojamos pajamos. Aprašyme turi būti išskirta, kiek reikės investicijų į idėją, jos įgyvendinimą, kokia bus prekės ar paslaugos savikaina bei už kokią kainą prekė ar paslauga bus siūloma klientams. | 10 balų |
| **Tikslinių klientų įvertinimas** | Apibūdinami tiksliniai klientai, tikslinė rinka pagal demografinius, geografinius rodiklius, pomėgius, laisvalaikį ir pan. | 10 balų |
| **Verslo idėjos įvedimo į rinką strategija** | Aprašoma, kokiais būdais sugalvotas verslas bus pristatomas tiksliniams klientams, kokia būtų pirmų metų komunikacijos strategija šiai idėjai. | 10 balų |

19. Konkurso dalyviai baigiamojo renginio metu turės pristatyti savo verslas idėjas komisijai. Pristatymui skiriamos 7 min., komisijos klausimams – 8 min. Pristatymui galima naudoti įvairias priemones (vaizdo, garso, spausdintą medžiagą, vizualinius prototipus ir kt.).

1. **DALYVIŲ APDOVANOJIMAI**

20. Konkurso dalyviams, komandų konsultantams ir mentoriams bus įteikti konkurso pažymėjimai ir atminimo dovanos.

21. “Studentų lygos” pirmų trijų prizinių vietų nugalėtojai bus apdovanoti prizais.

21.1. 1 vieta – 3000 Eur vertės verslo idėjos realizavimo paketas (vieneriems metams suteikiamos patalpos verslo idėjos realizavimui su sparčiu interneto ryšiu, laidiniu telefonu ir apmokėtomis komunalinėmis paslaugomis) ir planšetiniai kompiuteriai kiekvienam komandos nariui.

21.2. 2 vieta - USB raktai ir elektroniniai staliniai laikrodžiai su Panevėžio kolegijos atributika.

21.3. 3 vieta – specialūs Panevėžio prekybos, pramonės ir amatų rūmų prizai.

22. “Dėstytojų lygoje” išrenkama ir apdovanojama viena geriausiai pasirodžiusi komanda.